
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

I 

Ειδοποίηση για'παρακατάθεση προσωρινής αποζημίωσης ιδιοκτη¬ 
τών έκτασης που βρίσκεται στην περιοχή του Δήμου Αλίμου και 
που απαλλοτριώθηκε υπέρ και με δαπάνη του Ο.Σ.Κ., με σκοπό 
την ανέγερση διδακτηρίου του 10ου Δημοτικού Σχολείου Αλί¬ 
μου . 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

* 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών και ταυτόχρο¬ 
νης πραγματοποίησης μέρους αυτής . 

Ο 

ΑΠΟΦΑΣΕΙΣ 

Ακύρωση της 4589/17.10.1990 απόφασης του Νομάρχη Καρδί¬ 
τσας «Επανεπιβολή απαλλοτρίωσης στο τμήμα της οδού Περι- 
κλέους πόλεως Σοφάδων Ν. Καρδίτσας» (ΦΕΚ 627/Δ/ 
8.11.1990) .. 

Προσδιορισμός χρήσης τεμαχίου αγροκτήματος Ελευθερούπολης 
για ίδρυση βιοτεχνίας ενδυμάτων . 


Τροποποίηση της Τ.Π./Ε.Π.Α. 11393/25.2.87 απόφασης Νο¬ 
μάρχη Σερρών με θέμα «Κατηγοριοποίηση, καθορισμός ορίων 
και όρων δόμησης των οικισμών της Επαρχίας Βισαλτίας του Ν. 
Σερρών ΑΗΔΟΝΟΧΩΡΙ, ΚΑΤΑΣΤΑΝΟΧΩΡΙ, ΛΑΓΚΑΔΙ» ως 
προς την επέκταση των ορίων του οικισμού Καστανοχωρίου 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

( 1 ) 

^ Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή του Δήμου Αλίμου και που 
απαλλοτριώθηκε υπέρ και με δαπάνη του Ο.Σ.Κ., με σκοπό την ανέ¬ 
γερση διδακτηρίου του 10ου Δημοτικού Σχολείου Αλίμου. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
„ οδού Φαβιέρου 30, ειδοποιεί ότι σύμφωνα με την Π. 6287/1813/ 
1 24.9.86 (ΦΕΚ 993/Δ/86) κοινή απόφαση των Υπουργών Παιδείας- 

Θρησκευμάτων και Οικονομικών, για την κήρυξη αναγκαστικής απαλ¬ 
λοτρίωσης, υπέρ και με δαπανη του Ο.Σ.Κ. έκτασης εμβαδού 2.215 μ2 
που βρίσκεται στην περιοχή του Δήμου Αλίμου και μεταξύ των δρόμων 
Μακαρίου-Τσουδερού και προορίζεται για την ανέγερση διδακτηρίου 
του 10ου Δημ. Σχολ. Αλίμου κατέθεσε στο Ταμείο Παρακαταθηκών και 
Δανείων υπέρ των δικαιούχων ιδιοκτητών την προσωρινή αποζημίωση 
3 που καθορίσθηκε σύμφωνα με την 708/1989 απόφαση του Μονομε¬ 
λούς Πρωτοδικείου Αθηνών και εκδόθηκε το 1000/7.2.91 γραμμάτιο 
σύστασης παρακαταθήκης για ποσό 109.200.000 δρχ. 

Ο Πρόεδρος 

ΚΟΡΝΗΛΙΟΣ ΚΑΡΑΜΗΤΣΑΝΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Εγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου Αθηνών και ταυτόχρονης 

πραγματοποίησης μέρους αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ'692). 

3. Τις διατάξεις του I !.Λ/τος 5 10/ [979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154), 
όπως τροποποιήθηκε με το υπ’αριθ. 367/1987 Π.Δ/γμα(Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 2.536/1990 δήλωση (πράξη συναίνεσης) ενώπιον της συμ¬ 
βολαιογράφου Αθηνών Ευγενίας Πάκου, του Διονυσίου Παπαντωνάτου 
αποκλειστικού κυρίου του παρακάτω περιγραφομένου ακινήτου. 

7. Την αριθ. πρωτ. 18116/14.2.1990 αίτηση του Αλεξάνδρου 
Αλιέως. 

8. Το 10191/1990 προσύμφωνο αγοραπωλησίας συντελεστή δόμη¬ 
σης ενώπιον του συμβολαιογράφου Αθηνών Μάριου Βουργίδη των Διο¬ 
νυσίου Παπαντωνάτου και Αλεξάνδρου Αλιέως. 

9. Την 225/1990 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

10. Την 18116/8.10.1990 απόφαση του Υπουργού Περιβάλλο- 
ντος, Χωροταξίας και Δημοσίων Εργων για προέγκριση της σχετικής 
τεχνικής μελέτης. 

11. Την κατόπιν αυτοψίας της αρχιτέκτονος Ελπίδας Τασιοπούλου- 
Μακρή επιβεβαίωση των εμπλεκομένων στον υπολογισμό του μεταφε- 
ρομένου συντελεστή δόμησης στοιχείων του ακινήτου που βρίσκεται 
εντός του ρυμοτομικού σχεδίου Αθηνών και ειδικότεροι επί της οδού Μα- 
μάη 3-3Α, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ακινήτου (βαρυ- 
νομένου), που έχει χαρακτηρισθεί ως διατηρητέο με την 48043/ 
3406/22.7.1987 απόφαση του Υπουργού Περιβάλλοντος, Χωροτα¬ 
ξίας και Δημοσίων Εργων (Δ 776) και βρίσκεται εντός του ρυμοτομι¬ 
κού σχεδίου Αθηνών, επί της οδού Μαμάη αριθ. 3-3Α και του οποίου 
την αποκλειστική κυριότητα έχει ο παραπάνω συναινών στη μεταφορά 
του συντελεστή δόμησης Διονύσιος Παπαντωνάτος, όπως το βαρυνό- 
μενο ακίνητο φαίνεται με στοιχεία Α Β Γ Δ Α στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 579/1991 πράξη του 
και που αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου: 189,37 τ.μ. 


β. Ποσοστό κάλυψης: 70% 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,2. 

δ. Δομήσιμη επιφάνεια που αντιστοιχεί σ’ αυτό: 189 37 
τ.μ. X 4,2 = 795,35 τ.μ. 

ε. Δομημένη επιφάνεια: 337,30 τ.μ. (168,65 τ.μ. στο ισόγειο και 
168,65 τ.μ. στον όροφο). 

στ. Μεταφερομένη δομήσιμη επιφάνεια: 795,35 

τ.μ. — 337,30 = 458,05 τ.μ. από ορόφους. 

Άρθρο 2 

1. Εγκρίνεται η πραγματοποίηση μέρους του κατά το προηγούμενο 
άρθρο μεταφερόμενου συντελεστή δόμησης και δη κατά 305,35 τ.μ. 
από το περιγραφόμενο σ’ αυτό βαρυνόμενο (διατηρητέο) ακίνητο, σε 
άλλο ακίνητο (ωφελούμενο) που βρίσκεται εντός του ρυμοτομικού σχε¬ 
δίου δήμου Βούλας (Ν. Αττικής) και ειδικότερα επί των οδών Δωδεκα- 
νήσου 15Α και Λακωνίας, φερόμενο ως ιδιοκτησία Αλεξάνδρου Αλιέως, 
όπως το ωφελούμενο ακίνητο φαίνεται με στοιχεία Α Β Γ Δ Α στο σχε¬ 
τικό πρωτότυπο διάγραμμα σε κλίμακα 1:500 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 579/ 
1991 Πράξη του και που αντίτυπό του σε φωτοσμίκρυνση δημοσιεύεται 
με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 138,00 τ.μ. που αντιστοιχεί σε 305,35 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν ακινήτου: 908,48 τ.μ. 
β. Ποσοστό κάλυψης: 24% 
γ. Συντελεστής δόμησης: 0,99 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
οκτώ (18,00) μέτρα. 

ε. Το κτίριο πρέπει να ανεγερθεί εντός του ωφελουμένου ακινήτου, 
σύμφωνα με το διάγραμμα κάλυψης σε κλίμακα 1:50 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 579/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρ'θρο 3 

Εγκρίνεται η χορήγηση τίτλου μεταφοράς συντελεστή δόμησης στο 
όνομα του Διονυσίου Παπαντωνάτου, για το υπολειπόμενο και μη χρη- 
σιμοποιηθέν εμβαδόν 152,70 τ.μ. (458,05 - 305,35 τ.μ.) από ορό¬ 
φους. Γ 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 26 Ιανουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ Μ ΑΙΜΟΣ" 










"ΑΠΚΗ ΟΜΑΔΑ ΜΗΧΑΝΙΚΟΝ ΕΠΕ ΑΛΩΠΕΚΗΣ 5Α-ΑΘΗΝΑ 139 -ΤΗΛ 7233313 κ 7233316 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 4184/635 (3 ) 

Ακύρωση της 4589/17.10.1990 απόφασης του Νομάρχη Καρδίτσας 

«Επανεπιβολή απαλλοτρίωσης στο τμήμα της οδού Περικλέους πό- 

λεως Σοφάδων Ν. Καρδίτσας» (ΦΕΚ 627/Δ/8.11.1990). 

Ο ΥΠΟΥΡΓΟ* 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος της 17.7.1923 «Περί σχεδίων πόλεων 
κ.λπ.» όπως τροποποιήθηκε μεταγενέστερα. 

2. Τις διατάξεις του άρθρου 8 του Ν. 3200/1955 «Περί διοικητικής 
αποκεντρώσεως». 

3. Τις διατάξεις του Ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

4. Τις διατάξεις α) του άρθρου 23 του Ν. 1558/1985 «Κυβέρνηση 
και Κυβερνητικά Όργανα» (ΦΕΚ 137/Α/28.7.1985), β) του άρθρου 
9 του Π.Δ/τος 437/1985 «Καθορισμός και ανακατανομή των αρμο¬ 
διοτήτων των Υπουργείων» (ΦΕΚ 157/Α/19.9.1985). 

5. Την με αριθ. 85204/2589/12.12.90 (ΦΕΚ 808/Β/27.12.90) 

απόφαση «Μεταβίβαση αρμοδιοτήτων του Υπουργού Περιβάλλοντος, 
Χωροταξίας και Δημ. Εργων στο Γενικό Γραμματέα, στους Γενικούς 
Δ/ντές και στους προϊσταμένους Δ/νσεων και Τμημάτων του Υπουρ¬ 
γείου ΠΕΧΩΔΕ». Γ 

6. Την υπ’ αριθ. 4589/17.10.90 απόφαση του Νομάρχη Καρδίτσας 
για την επανεπιβολή απαλλοτρίωσης στην οδό Σοφοκλέους. 

^ εμπρόθεσμες προσφυγές των Παπαθεοδώρου Στεφάνου και 
Παπακώστα Ιωάννη που περιήλθαν στην υπηρεσία μας τη 12.12.1990 
και στρέφεται, κατά της παραπάνω νομαρχιακής αποφάσεως. 

Επειδή σύμφωνα με το άρθρο 21 παρ. 2 του δ/τος της 3.4.1929 
στις μικρής έκτασης εντεποπισμένες τροποποιήσεις πρέπει πάντοτε να 
λαμβάνουν γνώση οι ενδιαφερόμενοι, οι οποίοι καλούνται γι’ αυτό από · 
το δήμο ή την κοινότητα κατά τις διατάξεις της Πολιτικής Δικονομίας 
και να βεβαιούται υπευθύνως από το δήμο ή την Κοινότητα ή πρό¬ 
σκληση των ενδιαφερομένων. Η ατομική αυτή πρόσκληση επιβάλλεται 


όταν η διαδικασία της τροποποίησης κινείται μετά από πρόταση του Δή¬ 
μου ή της Κοινότητας. 

Επίσης μετά την άρση της απαλλοτριώσεως για την εφαρμογή σχε¬ 
δίου πόλεως η Διοίκηση μπορεί να τροποποιήσει εκ νέου το σχέδιο και να 
επιβάλλει νέα απαλλοτρίωση με την προϋπόθεση όμως ότι υπάρχει πρό¬ 
θεση για άμεση συντέλεση της νέας απαλλοτρίωσης και ότι η νέα ρύθ¬ 
μιση επιβάλλεται από πολεοδομικούς λόγους (Σ.τ.Ε. 3188/82, 3805/ 
87). 

Στην προκειμένη περίπτωση όπως προκύπτει από τα στοιχεία του 
φακέλλου η διαδικασία της τροποποίησης, η οποία είναι μικρής έκτασης 
γιατί αφορά τμήμα μόνο της οδού Περικλέους, κινήθηκε με πρωτοβου¬ 
λία του Δήμου Σοφάδων χωρίς όμως να κληθούν οι ενδιαφερόμενοι να 
λαβουν γνώση της ρύθμισης αυτής κατά παράβαση του άρθρου 21 παρ. 
2 του δ/τος της 3.4.1929, όπως βάσιμα προβάλλουν οι προσφεύγο- 


Επίσης από τα στοιχεία του φακέλλου (γνωμοδότηση Δ.Σ.) προκύ¬ 
πτει μεν ότι η νέα ρύθμιση επιβάλλεται από πολεοδομικούς λόγους, δεν 
φαίνεται όμως να υπάρχει πρόθεση εκ μέρους του Δήμου για την άμεση 
-τέλεση της νέας απαλλοτρίωσης. Για τους λόγους αυτούς η προ¬ 
σβαλλόμενη απόφαση δεν είναι νόμιμη και πρέπει να ακυρωθεί, παρελ- 
κούσης της εξέτασης των λοιπών ισχυρισμών των προσφευγόντων. 

Επειδή μετά από αυτά πρέπει να γίνουν δεκτές οι προσφυγές των 
Στεφάνου Παπαθεοδώρου και Παπακώστα Ιωάννη και να ακυρωθεί η 
4589/17.10.1990 απόφαση του Νομάρχη Καρδίτσας για παράβαση 
νομού, αποφασίζουμε: 

1. Γίνονται δεκτές οι προσφυγές των Στεφάνου Παπαθεοδώρου και 
Ιωάννη Παπακώστα.' 


2. Ακυρώνεται η 4589/17.10.90 απόφαση του Νομάρχη Καρδί¬ 
τσας (ΦΕΚ 627/Δ/8.11.1990) σύμφωνα με το σκεπτικό. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 7 Φεβρουάριου 1991 

Με εντολή Υπουργού 
Ο Γενικός Γραμματέας 
ΒΑΣ. ΚΟΡΚΟΛΟΠΟΥΛΟΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 970 ( 4 ) 

Προσδιορισμός χρήσης τεμαχίου αγροκτήματος Ελευθερούπολης για 
ίδρυση βιοτεχνίας ενδυμάτων. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν. 1512/1985 «Περίτροποποιήσεως και συμπληρώσεως πο- 
λεοδομικών διατάξεων και ειδικότερα το άρθρο 3 αυτού περί καθορι¬ 
σμού χρήσεων παραχωρουμένων δημοσίων εκτάσεων». 

2. Τη γνώμη της Δ/νσης Γεωργίας Καβάλας που διατυπώνεται στο 
υπ’ αριθμ. πρωτ. Γ.5429/3.5.1990 έγγραφό της και συνοδεύεται από 
τις γνώμες των: 

α) Κοινοτικού Συμβουλίου β) Δ/νσεως Δασών Καβάλας γ) Γραφείο 
Ε.Ο.Τ. Καβάλας δ) Εφορείας Προϊστ. και Κλαα. Αρχ/των. 

3. Την υπ’ αριθμ. 9208/27.9.90 και 950/28.1.1991 έγγραφα - 
εισηγήσεις του ΤΠ και ΠΕ Ν. Καβάλας, αποφασίζουμε: 


Ότι το υπό στοιχεία ΒΓΔΕΖΒ τεμάχιο, επιφάνειας 7.024,70 τ.μ. 
του αγροκτήματος Ελευθερούπολης και πρόκειται να παραχωρηθεί 
στον Θεόδωρο Παπαδόπουλο είναι κατάλληλο για ίδρυση βιοτεχνίας εν¬ 
δυμάτων. 

Το υπόψη τεμάχιο φαίνεται στο θεωρημένο διάγραμμα σε κλίμακα 
1:5.000. 

Το τεμάχιο Α-Β-Ζ-Η-Θ-Α τεμάχιο επιφάνειας 3.411,10 τ.μ. αγρο¬ 
κτήματος Εξοχής θα παραχωρηθεί μετά την υποβολή στο ΤΠ και ΠΕ 
κτιριακών μελετών ανέγερσης εργοστασίου και να προκύπτει ανάγκη 
ύπαρξης συντελεστή δόμησης. 

Η απόφαση αυτή να δημοσιευθεί στην Εφημερίδα της Κυβερνησεως. 

Καβάλα, 29 Ιανουάριου 1991 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 10110 Ε.Π,Α. (5) 

Τροποποίηση της Τ.Π./Ε.Π.Α. 11393/25.2.87 απόφασης Νομάρχη 
Σερρών με θέμα «Κατηγοριοποίηση, καθορισμός ορίων και όρων δό¬ 
μησης των οικισμών της Επαρχίας Βισαλτίας του Ν. Σερρών ΑΗ¬ 
ΔΟΝΟΧΩΡΙ, ΚΑΤΑΣΤΑΝΟΧΩΡΙ, ΛΑΓΚΑΔΙ» ως προς την επέ¬ 
κταση των ορίων του οικισμού Καστανοχωρίου. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του Π.Δ/τος 24.4.1985 (ΦΕΚ 181/Δ) «Τρόπος 
καθορισμού ορίων οικισμών της χώρας μέχρι 2000 κατοίκους, κατηγο¬ 
ρίες αυτών και καθορισμός όρων και περιορισμών δόμησης αυτών όπως 
αυτό τροποποιήθηκε με το Π.Δ. 14.2.1987 και το Π.Δ. 25.4.1989». 

2. Την Τ.Π./Ε.Π.Α./11393/25.2.87 απόφαση Νομάρχη Σερρών 
που αφορά μεταξύ άλλων και την οριοθέτηση του οικισμού Καστανοχω¬ 
ρίου. 

3. Τις υπ’ αριθ. 45/1989 και 18/1990 αποφάσεις του Κοινοτικού 
Συμβουλίου Καστανοχωρίου. 

4. Την υπ’ αριθ. 141/4.10.90 γνωμοδότηση του Συμβουλίου 
Χ.Ο.Π. Ν. Σερρών, αποφασίζουμε: 

1. Εγκρίνεται η τροποποίηση της παρ. 1 της Τ.Π/ΕΠΑ/11393/ 

25.2.87 απόφασης Νομάρχη Σερρών στο σημείο που αφορά την οριοθέ¬ 
τηση του οικισμού Καστανοχωρίου και εγκρίνονται νέα όρια σ’ αυτό, 
όπως αυτά φαίνονται στον υπό κλίμακα 1:5000 χάρτη Π-1.1, που συ¬ 
νοδεύει την απόφαση αυτή, και περιγράφονται στην τεχνική περιγραφή 
που τον συνοδεύει. 

2. Κατά τα λοιπά ισχύουν: 

α) η I Π/ΕΠΑ/11393/25.2.87 απόφαση Νομάρχη Σερρών και 
β) το Π.Δ. 24.4.1985 όπως αυτό τροποποιήθηκε με το Π.Δ. 

14.2.87 και το Π.Δ. 25.4.1989. 


Άρθρο 2 

Το ακριβές αντίγραφο του πρωτοτύπου χάρτη Π-1.1, υπό κλίμακα 
1:5000, που συνοδεύει την απόφαση αυτή, μετά την δημοσίευσή της 
στην Εφημερίδα της Κυβερνήσεως να αναρτηθεί στο Διοικητήριο, στο 
κτίριο του Τ.Π. και Π.Ε. Ν. Σερρών για 15 (δέκα πέντε) συνεχείς μέρες. 

2. Η απόφαση αυτή να δημοσιευθεί στην Εφημερίδα της Κυβερνή¬ 
σεως έχοντας ισχύ από την δημοσίευσή της. 

Να δημοσιευθεί και η τεχνική περιγραφή του χάρτη Π-1.1. 

Σέρρες, 22 Οκτωβρίου 1990 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 


ΤΕΧΝΙΚΗ ΠΕΡΙΓΡΑΦΗ ΧΑΡΤΗ Π-1.1. 

ΟΙΚΙΣΜΟΣ: ΚΑΣΤΑΝΟΧΩΡΙ 
ΚΟΙΝΟΤΗΤΑ: ΚΑΣΤΑΝΟΧΩΡΙΟΤ 
ΝΟΜΟΣ: ΣΕΡΡΩΝ 

Το Καστανοχώρι είναι μικρός οικισμός. Το σημείο 1 της ΖΟΚ είναι 
νότια του οικισμού σε κοινοτικό δρόμο στο άκρο του αγροτεμαχίου 854. 

Ακολουθείται κατεύθυνση βορειοδυτική και αφού περιληφθούν τα 
αγροτεμάχια 854, 857, 858, 859, 866, 868, 870, 871, 222, 224, 
225 φθάνουμε στο δρόμο που πηγαίνει στον Άγιο Δημήτριο. 

Στη συνέχεια ακολουθείται περιμετρικός δρόμος του οικισμού μέχρι 
ύπαρχον ανοικτό ρέμα (σημείο 12). Εντός της Ζ.Ο.Κ. περιλαμβάνεται 
επίσης η περιοχή νότια του οικισμού, όπως αυτή προτάθηκε για έγκριση 
ρυμοτομικού σχεδίου (από σημείο 13 μέχρι σημείο 18). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


